'Yan Majalisar mu ba su cancanci mu sake zaben su ba - Shugabannin Neja Delta ▷ Legit.ng
'Yan Majalisar mu ba su cancanci mu sake zaben su ba - Shugabannin Neja Delta
9 months ago 3 views by Ishaq Ismail
A ranar Juma'ar da ta gabata ne shugabannin yankin Neja Delta, suka kirayi al'ummar su akan su tunbuke 'yan majalisa dake wakilar su a Majalisar Dokoki ta Tarayya a zaben kasa na 2019.
Shugabannin na Neja Delta sun bayyana 'yan Majalisar yankin su dake Majalisar Tarayya a matsayin marasa jin kai da tausayin al'ummar da ba bu abinda suka kudirta sai biyan bukata na soyuwar zukatan su kadai.
Sun yi mamakin abinda wakilansu ke zaman aiwatar wa cikin Majalisar musamman Sanata Ben Bruce mai wakilcin jihar Bayelsa ta Gabas da suka yaba da hankalin sa dangane da yadda suka zuba idanu aka rushe duk wasu ababe da suka shafin yankin Neja Delta cikin kasafin kuɗin 2018.
Majalisar Dokoki ta Tarayya
Daya daga cikin shugabannin kuma tsohon shugaban kungiyar matasan kabilar Ijaw, Udengs Eradiri ya bayyana cewa, hankali ya gaza fahimtar yadda aka rage wasu muhimman ayyuka na yankin Neja Delta cikin kasafin kudin duk da cewa yankin ke samar da albarkatu na kudaden kasafin gaba daya.
KARANTA KUMA: Sufeto Janar ya yunkura domin kawo karshen Jinkiri cikin Albashin 'Yan sanda
Eradiri yake cewa, akwai bakin ciki da bacin rai dangane da rawar da 'yan Majalisar ke takawa inda yace su kasance da alhakin duk wata matsala a yankin Neja Delta.
Ya kara da cewa, babu shakka gwamnatin tarayya da kuma shugaban kasa Muhammadu Buhari suka fi kyautatawa yankunan Kudu maso Kudu da kuma Kudu maso Gabashin kasar nan.
A yayin haka kuma jaridar Legit.ng ta ruwaito cewa, hukumar 'yan sanda ta Najeriya reshen jihar Ogun, ta kori jami'an ta 19 tare da zabge mukaman wasu 11 a tsakanin watan Yulin 2016 zuwa watan Yunin shekarar nan ta 2018.
Ankara gown styles in Nigeria Nigerian army ranks Bobrisky biography How to make money in Nigeria Big brother naija voting poll
4 hours ago 1340 views
An kai ga musayar naushi tsakanin jama'ar APC a gaban Baba Buhari